# Felhívás

III. Iskolapszichológus Vándorgyűlés

2019. október 17-18. Budapest



Kedves Kollégák!

Már harmadik alkalommal rendezzük meg az Iskolapszichológus vándorgyűlést, ezúttal a helyszín Budapest. A PPK Kazinczy utcai épülete ad otthont a rendezvénynek.

**A program** az előzőekhez hasonlóan plenáris előadásokból és műhelyekből áll, ahol bevált jó gyakorlatokat, valamint különböző módszereket lehet megismerni, kipróbálni, de lesz újdonság is a programok közt, mert az idén tervezünk egy fórumot is, ahol az Iskolapszichológia aktuális kérdéseivel kapcsolatban tehettek fel kérdéseket valamint egy word-cafét, ahol aktuális iskolát érintő dilemmákról gondolkodunk közösen, esetleg vitatkozunk is.

A Vándorgyűlés lehetőséget nyújt **szakmai fejlődésre, tapasztalatcserére** és nem utolsó sorban szakmai és személyes **kapcsolatok** kialakítására, ápolására. Erre nem kevésbé a kávészünetekben, valamint az esti fogadáson is nyílik lehetőség. A két napos program ezúttal is határozott téma köré szerveződik, idén: *Fókuszban az érzelmek és társas kapcsolatok*

A műhelyek a ti közreműködésetekkel zajlik majd, ezért örömmel várunk és kérünk is jelentkezőket műhelyek tartására az alábbi e-mail címre: ip.vandorgyules2019@gmail.com

**Ízelítő a tervezett programból:**

* az érzelmi intelligencia fejlesztése; hogyan vezessünk személyiség. és közösségfejlesztő gyakorlatokat; szociometria a mutatókon túl; bullying prevenció az óvodában és az iskolában

A programra online lehet majd regisztrálni, a hamarosan megnyíló felületen.

**A részvételi díj**: 8500 Ft, amely tartalmazza a részvétel és a fogadás költségeit is. A részvételi díjat a regisztrációval együtt az MPT számlájára lehet majd átutalással befizetni. A befizetésről módotok van számlát kérni, hogy az hivatalosan elszámolható legyen. A részvételről igazolást állítunk ki, a részvétel beszámítható a kötelező továbbképzésekbe.

# Minden érdeklődőt szeretettel várunk!

|  |  |  |
| --- | --- | --- |
| *Dr. Szabó Éva* *MPT IP Szekció elnök**Dél-Alföldi Iskolapszichológiai Módszertani Bázis vezető* | *Dr. N. Kollár Katalin**Országos Iskolapszichológus Módszertani Bázis vezető* | *Páskuné Dr. Kiss Judit**Kelet-magyarországi Iskolapszichológiai Módszertani Bázis vezető* |
|  | *Szervező: Országos Iskolapszichológus Módszertani Bázis ELTE PPK*  |  |